Coronapandemien kan snart være forbi. Det skyldes den kombination af høje smittetal og milde sygdomsforløb, som Omikron-varianten har bragt med sig, siger professor.

Coronapandemien kan meget vel være overstået i Danmark allerede inden, at foråret begynder. Sådan lyder det nu fra flere corona-eksperter. De vurderer, at hver anden dansker vil have haft corona i slutningen af januar måned, og derfor vil vi opnå flokimmunitet. - Mit bud er, at når smitten med Omikron-varianten topper om en lille måned og begynder at falde igen, da vil mindst hver anden dansker have prøvet kræfter med Omikron og have lavet antistoffer imod den. Det sammenholdt med, at næsten 80 procent af danskerne er fuldt vaccineret, og hver anden dansker har modtaget et tredje stik, som øger beskyttelsen mod Omikron, så vil vi have opnået den noget udskældte flokimmunitet, siger Lone Simonsen, der er pandemiforsker og professor på Roskilde Universitet, til Politiken. Og hun bakkes op af flere andre eksperter. Blandt andre Lars Østergaard og Henrik Nielsen, der begge er professor og ledende overlæge på infektionsmedicinsk afdeling på henholdsvis Aarhus og Aalborg Universitetshospital. -	På grund af at det bliver bedre vejr, og vi kommer mere udendørs, så er vi forventeligt et helt andet sted. Nemlig et sted, hvor vi har genetableret vores nuværende samfundsfunktioner og har et åbent samfund med færre patienter på hospitalerne, siger Lars Østergaard. -	Det peger den vej for hver dag og for hver uge, bliver der jo flere og flere smittede, og der er rigtig mange, der er vaccinerede. Det betyder jo, at antallet af modtagelige danskere bliver mindre og mindre, og så på et tidspunkt vil epidemien dø ud, siger Henrik Nielsen. Begge understreger de dog, at corona som virus nok aldrig vil forsvinde helt. Særligt vil det komme igen til vinter, men aldrig i en skala, som vi tidligere har set. -	År for år bliver det mildere for befolkningen. Vi bliver mere og mere robuste og har mere immunitet år for år, så derfor bliver det aldrig som i starten af corona, siger Henrik Nielsen. Biografer krydser fingre I Biffen i Nordkraft i Aalborg har de snart været lukket ned i fire uger, og ligesom for mange andre har nedlukningen ramt hårdt. -	Jeg synes, det gør rigtigt ondt denne her gang. Vi kommer nok i underskud igen, fordi det er i de her måneder, vi normalt søger for, at biografen løber rundt, Karin Fast, der er daglig leder i Biffen i Nordkraft. Derfor vækker corona-eksperternes nye vurdering stor glæde. Biografen er nemlig mere end klar til at åbne. Her håber man på, at eksperternes udmelding kan være med til, at restriktionerne snart ophæves. Glæde hos Hotel Comwell Også hos Hotel Comwell i Rebild Bakker er der glæde at spore. Her er eksperternes melding en god grund til at tro på lyset for enden af coronatunnellen. -	Så bobler det jo af forventninger om, at vi skal i gang med det, vi allerhelst vil. Det er jo at yde service over for vores gæster, siger Mette Bonderup, der er hoteldirektør for både Hotel Comwell i Rebild Bakker og Hotel Hvide Hus i Aalborg. Selvom hotellet lige nu ikke er underlagt restriktioner, så kan de sagtens mærke coronafrygten hos befolkningen. Flere bookede arrangementer og konferencer bliver nemlig aflyst på stribe. -	Folk bliver nervøse for, om de kan afholde det, og de laver måske også lidt deres egne forventninger om, hvad der er trygt og sikkert. Så helt frem til foråret faktisk får vi annulleringer i øjeblikket, siger Mette Bonderup. Enhedslistens coronaordfører Peder Hvelplund er klar til at lempe restriktioner: